Viborger Samler, 1814-07-30
Overførelsen af høisalig Kong Christian den Syvendes Liig fra Rendsborg til Roeskilde Domkirke, var anbetroet Overkammerjunker Buchvaldt, som ledsagedes af Kammerjunker Røepstorff af Garden til Fods, hvilke, saa ofte de havde noget at iagttage ved det høie Liigs Overførelse, vare i dyb Sorg med Sørgekappe. De bleve stedse der hvor Liget befandtes, saavel paa Briggen, der førtes af Capitainlieutenant Kaas, som paa Barkassen, der modtog Liget fra Rendsborg og bragde det til Briggen ved Kiel, samt igjen førte det fra Briggen til Kjøge, hvor det landsattes. Med Briggen fulgte en Bygningskonducteur. Udførelsen af det høie Liig skeete meget tidlig om Morgenen den 8 Juli ud af Kirken til Barkassen i al Stilhed, hvorved ringedes med Byens Klokker og da Liget indsattes i Varkassen, saluteredes det med Minutskud fra Fæstningen. Barkassen, førte et sort Flag fra Compagnen, og et sort Flag med en sort Vimpel oven paa en Vimpelstage af Forstavnen; Chaluproerne paa Barkassen vare klædte i hvide Skjorter med sort Skjærf om Livet, sorte Baand og Armene og sort Flor om Hattene, Vagtholdet paa Briggen forretedes af den paa Briggen kommanderede Soldatesge. Den 11 Juli ankom Briggen til Kjøge, hvor Liget landsattes den 15 Juli henimod Aften, og udtoges af Barkassen af 6 Oberster og 6 Kommandeurer. Ved Kjøgebroe befandtes et Detaschement Kavallerie, som eskorterede det høie Liig til Møllen uden Roeskilde, hvor det afløstes af Garden til Hest. Den ringedes med alle Klokkerne i de Byer og Kirker, forbi hvilke det høie Liig bragdes fra Kjøge til Roeskilde, saalænge som Liget kunde sees fra ethvert Sted. Omkring Liigvognen rede 24 Staldkarle i sorte Livreer med Beegfakler og Laterner. Til at bivaane Bisættelsen af det høie Liig i Roestilde tilsagdes iforveien, igjennem Overhofmarschallen, samtlige Herrer henhørende til første Klasse i Rangen, alle Storkors af Dannebroge og Hof sets Kavalerer at møde i Roeskilde. Under Processionen i Kirken fulgte strax efter det høie Liig Hs. Majestæt Kongen i Allerhøieste Person, hvis Slæb bares af Overceremoniemester Warnstedt, som ledsagedes af en Kammerherre som Marskal og en Kammerjunker. Foran Hs. Maj. gik Overhofmarskallen med Overhofmarskasstaven i Haanden. Jnd i Begravelseskapellet gik ikkun Hs. Majestæt, Hs. Høihed Prinds Ferdinand, Hs. Durchl. Prinds Wilhelm af Hessen, Overhosmarschallen og Over kammerjunkeren, som den Afdødes Hoschef, foruden Overceremoniemesteren, Kammerherren og Kammerjunkeren som havde Opvartning hos Hs. Majestæt, og den Kammerherre som var Hs. Høihed Prinds Fordinands Slæb saavelsom den Hofjunker, som var til Opvartning hos Prinds Wilhelm, samt Biskoppen og Roeskilde Præster. Der ringedes med alle Klokkerne i Roeskilde Bye, fra det Øieblik af, at det høie Liig kom til Møllen uden for Roeskilde Bye, hvor Processionen begyndte, og vedvarede saalænge indtil det høie Liig var visat i Roeskilde Domkirke, og Processionen var forbi Under 7de Julii har Hs. Maj. naadigst udnævnt Hs. Durchl. C. C. F. August, Hertug til Slesvig=Holsteen; Sønderborg Augustenborg, til Oberstlieutenant a la sulte ved Husarregimentet, og Hs. Durchl. F. C. August, Prinds til Slesvig=Holsteen-Sønderborg-Augustenborg, til Oberstlieutenant a la suite ved det jydske Regiment lette Dragoner, dog paa det Vilkaar, som giælder for begge, at de ei kunne avancere videre forinden de have gjort Tieneste og aflagt Prøve paa deres militaire Duelighed.